אדור דלאנו

**אדור דלאנו**, (באנגלית: **Adore Delano**; תאריך לידה: 29 בספטמבר 1989) היא דראג קווין, זמרת-יוצרת, ואישיות טלוויזיונית אמריקאית. אדור דלאנו היה שם הבמה של דניאל אנתוני "דני" נורייגה ובשנת 2024 הוחלף לשמה הרשמי. היא הופיעה בתור מתחרה בעונה השביעית של "אמריקן איידול" בשנת 2008 ולאחר מכן בשנת 2014 התחרתה בעונה השישית של "המרוץ לדראג של רו פול". דלאנו הייתה לאחת ממלכות הדראג האהובות בקרב האוהדים. דלאנו הגיעה בסופו של דבר לשלישייה האחרונה בעונה.

דלאנו הוציאה שלושה אלבומי אולפן: *Till Death Do Us Party* ב-2014, *After Party* ב-2016, ו-*Whatever* ב-2017.
גם מחוץ לדראג, דלאנו מזדהה כאישה טרנסג׳נדרית.

## קריירה
### 2008: אמריקן איידול
ממוזער|דני נורייגה וקיידי מלוי ב" אמריקן איידול", עונה 7, במסיבה של הטופ 12
בשנת 2008, נורייגה הופיע בעונה השביעית של "אמריקן איידול", והגיע לחצי הגמר. הוא נהיה מוכר בשל אישיות ה"פלפל" שלו וה"דאחקות" עם השופטים. לאחר צפייה בתוכנית, רוזי אודונל הזמינה את נורייגה להופיע בחופשות השייט שלה. גם אלן דג'נרס הזמינה את נורייגה להתארח בתוכנית שלה.

### 2009-2014
ממוזער|אדור דלאנו בהופעה ב-2014
בעקבות "אמריקן איידול", נורייגה הפך לאישיות יוטיוב, והיה מבצע מערכונים בתור עצמו, בדראג כאדור דלאנו, או בדמות הדראג השנייה, איינג'ל בייבי. ביוני 2009 יצא הקליפ המוזיקלי הראשון של נורייגה, "24/7", יחד עם דיימוניק, אחותו.

לאחר הופעה של רייבן, מתחרה ב"המרוץ לדראג של רו פול", במועדון "מיקיז" במערב הוליווד, נורייגה החליט להשתתף בתחרות דראג במועדון, וניצח. בעקבות הניצחון, אדור דלאנו התחילה להופיע במועדונים ברחבי דרום קליפורניה. בדצמבר 2013, ערוץ לוגו הודיע שאדור דלאנו תהיה בין 14 מלכות דראג שיתחרו בעונה השישית של "המרוץ לדראג". דלאנו בסופו של דבר זכתה בשלושה אתגרים ועלתה לגמר. היא הגיעה למקום שני בתיקו עם קורטני אקט, כשהזוכה בעונה הייתה ביאנקה דל ריו.

מיד לאחר הסיום של "המירץ לדראג", דלאנו הוציאה את הסינגל "DTF" ב-20 במאי 2014, בתור הסינגל המוביל מתוך אלבום הבכורה שלה, *Till Death Do Us Party*. האלבום המלא יצא ב-3 ביוני 2014, והגיע למספר 3 במצעדי אלבומי הדאנס/אלקטרוני, למקום 11 במצעד האלבומים העצמאים האמריקאי, ולמקום 59 בבילבורד 200. היא הוציאה קליפים עבור רוב השירים באלבום, כולל "I Adore U", אשר הגיע בשיאו למספר 49 במצעד בילבורד דאנס/אלקטרוני.

### 2016–הווה
האלבום השני של דלאנו, *After Party*, יצא ב-2016. הסינגל הראשון, "Dynamite", יצא ב-26 בפברואר 2016; השני, "Take Me There", יצא ב-10 במרץ 2016; והשלישי, "I.C.U.", יצא ב-1 בספטמבר 2016.

דלאנו הייתה אחת מעשר המתמודדות בעונה השנייה של "המרוץ לדראג: אולסטארס", אבל בחרה לעזוב את התוכנית בפרק השני.

אלבום האולפן השלישי של דלנאו, *Whatever*, יצא ב-18 באוגוסט 2017.

ביולי 2019 הופיעה אדור דלאנו בתל אביב ביוזמת חברת ההפקות Shade Tel Aviv. מנחת הערב הייתה מלכת הדראג המקומית, ״ג’ואנה חתולי ראס״. זוהי הפעם השנייה שמלכת דראג יוצאת התוכנית Rupaul’s Drag Race הגיעה לישראל להופעה מלאה מול קהל של כ-1,400 א. נשים. הראשונה שהגיעה להופעה בסדר גודל דומה, ביוזמת אותה חברה, היא טריקסי מטאל.

## חיים אישיים
נורייגה יצא מהארון כהומו בגיל 12. לפחות מאז 2017, נורייגה הזדהה בזהות מגדרית א-בינארית, בטענה ש"מגדר זה לא דבר אמיתי... זה פשוט משהו שהם המציאו כדי לסווג ולשלוט באנשים".

בשנת 2023 אדור יצאה מהארון כאישה טרנסג׳נדרית, כיום היא יוצאת עם יוצר התוכן והזמר סשה אלן.

## התביעה
ב-4 באפריל 2017, דלאנו הגישה תביעה נגד חברת הניהול לשעבר שלה, Producer Entertainment Group, בטענה שהייתה לה הכנסה של 2.5 מיליון דולר במהלך שלוש השנים האחרונות, וקיבלה מתוך סכום זה רק $300,000. PEG הגישו תביעה נגדית בינואר 2018, בטענה שדלאנו חייבת לחברה 180,000 דולר בדמי ניהול.

## דיסקוגרפיה
* *Till Death Do Us Party* (2014)
* *After Party* (2016)
* *Whatever* (2017)

## סבבי הופעות
**בתור המופע הראשי**
* *Till Death Do Us Party Tour* (2014-2015)
* *After Party UK Promo Tour* (2016)
* *After Party Tour* (2016-2017)
* *Birthday Tour UK* (2017)
* *Whatever UK Tour* (2018)
* *Time Hop Party Tour UK* (2018)

**במופע שיתופי**
* *Battle of the Seasons 2015 Condragulations Tour* (2015)
* *Battle of the Seasons 2016 Extravaganza Tour* (2016)

## פרסים ומועמדויות

## פילמוגרפיה
### סרטים

### טלוויזיה

### סדרות אינטרנט

### קליפים

קליפים שאדור דלאנו השתתפה בהם:

## קישורים חיצוניים

* 

## הערות שוליים

קטגוריה:מתחרות אמריקן איידול
קטגוריה:פעילים למען זכויות להט"ב בארצות הברית
קטגוריה:זמרים להט"בים
קטגוריה:מתמודדי המרוץ לדראג של רו פול
קטגוריה:א-בינארים
קטגוריה:אמריקאיות שנולדו ב-1989
קטגוריה:אמריקאים שנולדו ב-1989